002  U P R A V N I     O D J E L      Z A     F I N A N C I J E,  TURIZAM I GOSPODARSTVO

OBRAZLOŽENJE FINANCIJSKOG PLANA UPRAVNOG ODJELA ZA FINANCIJE  ZA 2015-2017. GODINE

DJELOKRUG RADA
Upravni odjel za financije, turizam  i gospodarstvo  osnovan je  Odlukom o ustrojstvu i djelokrugu Gradske uprave Grada Crikvenice (Sl. novine PGŽ 39/13.) kojom su propisani njegovi poslovi i zadaci.  
Neki od osnovnih poslova i zadataka su:
· Obavljanje poslova fakturiranja i evidencije  izvornih proračunskih prihoda 
· Obavljanje poslova obračuna plaća, naknada i platnog prometa i blagajničkog poslovanja
· Vođenje knjigovodstvene evidencije o izvršavanju proračuna, te ostale propisane knjigovodstvene evidencije
· Praćenje, nadzor i predlaganje mjera za povećanje prihoda i poboljšanja stanja naplate svih javnih prihoda gradskog proračuna
· Sastavljanje prijedloga proračuna, njegovih izmjena tijekom godine, polugodišnjeg i godišnjeg obračuna te pratećih dokumenata
· Praćenje, nadzor i razlučivanje izvršavanja rashoda proračuna
· Predlaganje mjera radi racionalizacije rashoda
· Pripremanje specijaliziranih financijskih izvješća radi potpore odlučivanju 
· Organizaciju informacijskog sustava Grada
· Predlaganje i praćenje mjera za poticanje poduzetništva itd.











FINANCIJSKI PLAN 
	 NAZIV PROGRAMA
	II izmjena plana 2014.
	Plan 2015.
	Projekcija  2016.
	Projekcija  2017.

	
	
	
	
	

	RAZDJEL  002   UPRAVNI ODJEL ZA FINANCIJE,  TURIZAM I GOSPODARSTVO
	16.882.780,00
	14.657.780,00
	13.185.830,00
	13.655.880,00

	GLAVA 002 01   UPRAVNI ODJEL ZA FINANCIJE, TURIZAM I GOSPODARSTVO
	16.882.780,00
	14.657.780,00
	13.185.830,00
	13.655.880,00



GLAVA 002  01 UPRAVNI ODJEL ZA FINANCIJE
	 NAZIV PROGRAMA
	II izmjena plana 2014.
	Plan 2015.
	Projekcija  2016.
	Projekcija  2017.

	
	
	
	
	

	Administrativni poslovi i opće usluge javne uprave
	10.592.780,00
	9.992.780,00
	10.320.830,00
	10.730.880,00

	Naknade šteta i povrati sredstava
	150.000,00
	300.000,00
	150.000,00
	150.000,00

	 Informiranje javnosti
	15.000,00
	15.000,00
	15.000,00
	15.000,00

	Uključivanje u fondove EU
	50.000,00
	50.000,00
	50.000,00
	50.000,00

	Otplata kredita
	4.330.000,00
	2.625.000,00
	940.000,00
	930.000,00

	Program održavanja informacijskog sustava
	653.000,00
	590.000,00
	595.000,00
	615.000,00

	Program gospodarstva i turizma
	725.000,00
	855.000,00
	935.000,00
	985.000,00

	Program poticaja u gospodarstvu - kapitalni
	100.000,00
	100.000,00
	100.000,00
	100.000,00

	  Kapitalni programi razvoja 
	150.000,00
	0,00
	0,00
	0,00

	Kapitalna ulaganja u informatičke programe i hardwer
	117.000,00
	130.000,00
	80.000,00
	80.000,00

	UKUPNO
	16.882.780,00
	14.657.780,00
	13.185.830,00
	13.655.880,00













OBRAZLOŽENJE PROGRAMA
PROGRAM A11 ADMINISTRATIVNI POSLOVI I OPĆE USLUGE JAVNE UPRAVE
	 NAZIV PROGRAMA
	II izmjena plana 2014.
	Plan 2015.
	Projekcija  2016.
	Projekcija  2017.

	
	
	
	
	

	Administrativni poslovi i opće usluge javne uprave
	10.592.780,00
	9.992.780,00
	10.320.830,00
	10.730.880,00



Obrazloženje programa
Program Administrativni poslovi i opće usluge javne uprave provlači se kroz sve upravne odjele, a u Upravnom odjelu za financije, turizam i gospodarstvo  planirani su rashodi odjela koji sadrže materijalne pretpostavke za rad službenika, rashode koji se odnose na ukupnu gradsku upravu kao npr. troškovi platnog prometa, zatezne kamate, usluge porezne uprave i sl. te najznačajnije rashode ovog programa, rashode za zaposlene, što čine plaće i ostali rashodi. 

Zakonske i druge pravne osnove
Zakon o proračunu, Opći porezni zakon, Zakon o lokalnoj i područnoj 8regionalnoj) samoupravi, Zakon o financiranju jedinica lokalne i područne (regionalne) samouorave, Zakon o javnoj nabavi, Zakon o porezu na dohodak, Pravilnik o porezu na dohodak, Zakon o financijskom poslovanju i predstečajnoj nagodbi, Zakon o lokalnim službenicima i namještenicima, Zakon o plaćama o lokalnoj i regionalnoj (područnoj) samoupravi, Zakon o fiskalnoj odgovornosti, Zakon o sustavu unutarnjih financijskih kontrola u javnom sektoru, Uredba o klasifikaciji radnih mjesta u lokalnoj i područnoj (regionalnoj) samoupravi, Odluka o izvršavanju proračuna Grada Crikvenice, Odluka o ustrojstvu i djelokrugu Gradske uprave Grada Crikvenice, Kolektivni ugovor, Statut Grada Crikvenice, Zakon o obveznim odnosima.

Cilj programa
Cilj  ovog programa je osigurati uvjete rada radi poboljšanja efikasnosti gradske uprave u smislu neometanog i uspješnog obavljanja poslovnih zadataka.

Pokazatelji uspješnosti
Pokazatelji uspješnosti ovog programa nisu egzaktno mjerljivi, ali posredan pokazatelj uspješnosti je da  udio ovih rashoda u ukupnim rashodima proračuna  kroz planirani vremenski period  ne prijeđe 20% ukupnih rashoda.

Rizici u ovom programu nisu značajni a osnovni je eventualna nedovoljna kompetencija administracije.

NAKNADE ŠTETA I POVRATI SREDSTAVA
	 NAZIV PROGRAMA
	II izmjena plana 2014.
	Plan 2015.
	Projekcija  2016.
	Projekcija  2017.

	
	
	
	
	

	Naknade šteta i povrati sredstava
	150.000,00
	300.000,00
	150.000,00
	150.000,00



Obrazloženje programa
Program je teško precizno planirati iz razloga što su štete i povrati krivih doznaka i slično teško predvidive. Program se izvršava na teret ovog odjela, ali uz dokumentiran zahtjev odjela nadležnih za pojedinu vrstu štete i prihoda čiji povrat se zahtjeva.
Zbog sudskih postupaka u tijeku planirana su ova sredstva koje će biti iskorištena tek po okončanju sudskog postupka ako okončanje bude zahtijevalo isplatu naknade štete.

Zakonske i druge pravne osnove
Zakon o proračunu,  Odluka o izvršavanju proračuna Grada Crikvenice, Odluka o ustrojstvu i djelokrugu Gradske uprave Grada Crikvenice, Statut Grada Crikvenice, Zakon o obveznim odnosima.

Cilj programa
Cilj programa je pridržavanje načela točnosti i jedinstva proračuna.

Pokazatelji uspješnosti
Pokazatelj uspješnosti je  manji postotak krivo uplaćenih prihoda u Proračun i njihovo točno evidentiranje koji trend je već prisutan.

Rizike predstavlja mogućnost pojave novih zahtjeva za koje nisu osigurana sredstva, kao i sudske presude o korist podnositelja zahtjeva.







INFORMIRANJE JAVNOSTI
	PROGRAM
	II izmjena plana 2014.
	Plan 2015.
	Projekcija  2016.
	Projekcija  2017.

	Informiranje javnosti
	 
	
	
	

	-       Javna tribina
	5.000,00
	5.000,00
	5.000,00
	5.000,00

	-       proračun u malom
	10.000,00
	10.000,00
	10.000,00
	10.000,00

	UKUPNO
	15.000,00
	15.000,00
	15.000,00
	15.000,00



Obrazloženje programa
Grad Crikvenica je jedan od najtransparentnijih lokalnih jedinica i prvi grad u RH koji je uključio građane u proces donošenja proračuna putem  organizirane javne tribine.
Prije usvajanja  proračun kao akta  na Gradskom vijeću, prijedlog se objavljuje na službenim web stranicama Grada, nakon usvajanja objavljuje se u službenom glasilu i na službenim internet stranicama Grada, a izdaje se i jednostavna i pregledna publikacija u vidu Proračuna u malom putem koje se na jasan i jednostavan način nastoji građanima predstaviti proračun tekuće godine.
Cilj programa
Cilj ovog programa je uključivanje javnosti u proračunski proces i transparentno planiranje i izvršavanje proračuna te prezentacija građanima i poduzetnicima njihovih prava i obveza na jednostavan i pregledan način putem prezentacije proračuna putem javne tribune, kontaktima s građanima.

Pokazatelji uspješnosti
Cilj  će biti postignut kad bar 60% građana bude sudjelovalo u proračunskom procesu i razumjelo svoja prava i obveze. Očekujemo u odnosu na sadašnje stanje bar 5 % poboljšanje u postotku sudjelovanja građana i 1% boljeg rezultata na prihodovnoj strani tekućih prihoda proračuna.

Rizik predstavlja moguća nedovoljna zainteresiranost građana i poduzetnika zbog sadašnje krize, a isti se može umanjiti dobrom prezentacijom. Rizik predstavlja I značajno smanjenje sredstava za relizaciju ovog programa što utječe na njegovu kvalitetu.




Uključivanje u fondove EU
	 NAZIV PROGRAMA
	II izmjena plana 2014.
	Plan 2015.
	Projekcija  2016.
	Projekcija  2017.

	
	 
	
	
	

	Uključivanje u fondove EU
	50.000,00
	50.000,00
	50.000,00
	50.000,00



Obrazloženje programa.
Tijekom 2015. i u sljedeće dvije godine predlaže se pripremiti što više projekata koji će biti spremni za kandidiranje u EU fondove i druge izvore financiranja. Priprema projekata je u tijeku  u suradnji s drugim upravnim odjelima, Poduzetničkim centrom „Vinodol“, LAG-om, te sa Savjetom mladih, Gradom Opatijom, Općinom Kidričevo i Orlovom, udrugama i ustanovama, a u ovome programu predviđena su sredstva za edukaciju i konzultantske usluge što poboljšava sposobnosti  pripreme i prijave  projekata.
Program se umanjuje u dijelu koji se odnosi na seminare, tečajeve i literaturu budući da je isto planirano na jedinstvenoj stavci odjela u okviru programa administracije i upravljanja u odjelu

· Tijekom 2013. g. smo provodili, a u ovoj godini realizirali projekt „Mladi u zajednici bez barijera“,  sufinanciran iz programa „Mladi na djelu“ Europske unije iznosom od 21.792,29 eura u partnerstvu s Gradom Opatijom i općinama Kidričevom i Ajdovščinom iz Slovenije. U sklopu  projekta je potpisan Manifest mladih i gradova kojim se u 10 točaka jača suradnja jedinica lokalne samouprave i mladih. Projekt je dobio priznanje „Baltazar“.

· Krajem svibnja su nam odobrena sredstva od Ministarstva turizma iz programa HOTSPOT CROATIA za pet novih pristupnih točaka besplatnog bežičnog interneta na pet lokacija na cijelom području Grada Crikvenice – na obali u Jadranovu, plaži „Omorika“ u Dramlju, Gradskom kupalištu i autobusnom kolodvoru u Crikvenici i plažama „Rokan“ i „Poli mora“ u Selcu. Ministarstvo nam  je dodijelilo  30.000,00 kn za uspostavljanje novih pristupnih točaka besplatnog bežičnog pristupa internetu te 10.840,00 kn za postavljanje Wi-fi interpretacije u prostoru na glavnoj gradskoj plaži.
Projekt je realiziran 31. srpnja 2014. g. 

· Projekt izgradnje školske sportske dvorane u sklopu OŠ Zvonka Cara je prijavljen u bazu infrastrukturnih projekata Ministarstva znanosti, obrazovanja i sporta za dobivanje sredstava iz Europskog fonda za regionalni razvoj, te se Ministarstvu redovito podnose izvješća o statusu projekta.

· Prijavili smo projekt financiranja rada pomoćnika u nastavi „Inkluzivno obrazovanje u crikveničkim osnovnim školama - znanje za sve“ na natječaj  Ministarstva znanosti, obrazovanja i sporta. Prošli smo bodovni prag za završnu fazu evaluacije (78,5 bodova), no nismo ušli u okvir dodatnih financijskih sredstava u sklopu natječaja. Ako projekt zadovolji kriterije prihvatljivosti i bude predložen za financiranje u okviru financijske omotnice, o tome ćemo biti obaviješteni nakon faze provjere prihvatljivosti. U sklopu projekta je proveden natječaj za kandidate za pomoćnike u nastavi. Stručno povjerenstvo je izabralo tri kandidata kojima je napomenuto da angažman ovisi o financiranju projekta. Zaprimili smo negativan odgovor na što je uložen prigovor.

· Prijavili smo   projekt iz EU programa ERASMUS+ (Razvoj poduzetničkih kompetencija djece predškolske i osnovnoškolske dobi), u suradnji s osnovnim školama Vladimira Nazora i Zvonka Cara, Dječjim vrtićem „Radost“, te prijateljskim gradovima Orlovom i Kidričevom) u vrijednosti od više od 1.100.000,00 kn u kojemu smo nositelji. Projekt je prihvaćen, ali je na rezervnoj listi zbog nedostatka sredstava. Rezultati evaluacije trebali su biti poznati do 1. rujna 2014. g.  Još uvijek smo na rezervnoj listi. Rezultat će biti poznat do 31.12.2014.

· U tijeku je priprema za prijavu projekta uređenja krajobraza dvorišta Dječjeg vrtića „Radost“ („Dvorište sreće“) za financiranje iz Europskog fonda za regionalni razvoj 2014.-2020. (zaliha infrastrukturnih projekata za znanstvenu i obrazovnu infrastrukturu), u partnerstvu s Dječjim vrtićem „Radost“. Rok za prijavu je 31. prosinca 2014. Projekt je u visokoj fazi pripreme.


· Prijavljeni su i  projekti na natječaje Ministarstva socijalne politike i mladih. Prvi natječaj se odnosi na prijavu projekata udruga usmjerenih smanjenju i prevenciji socijalne isključenosti socijalno osjetljivih skupina, koji se odnosi na osiguravanje besplatnih pravnih usluga osobama starije dobi s područja Grada Crikvenice i Vinodolske općine u suradnji s Udrugom umirovljenika Grada Crikvenice i Vinodolske općine, koja je ujedno i nositelj projekta, te Udrugom umirovljenika „Sunce“. Rok za prijavu je 22. kolovoza 2014. Projekt nije prošao iz tehničkih razloga.

· Druga se prijava odnosi na natječaj „Širenje mreže socijalnih usluga u zajednici – faza III“ , koji se financira iz Operativnog programa „Razvoj ljudskih potencijala“  2007.-2013.  Na koji je prijavljen projekt „Druga šansa“ gdje je prijavitelj Dječji dom Izvor, a Grad partner u projektu. Projekt bi omugućio članovima obitelji koji se bave ovisnim članom sa područja Grada Crikvenice besplatno pohađanje različitih obrazovnih programa što bi povećalo njihovu zapošljivost. S članovia obitelji radit će članovi mobilnog tima DD Izvor koji će proći stručnu edukaciju kako bi što kvalitetnije pružali socijalne usluge. Djeca čiji se roditelji educiraju ili traže posao imat će na rspolaganju uslugu poludnevnog boravka. Rok za prijavu je 5. rujna 2014. g.   Vrijednost prijavljenog projekta je 838.030,60 kuna. Projekt je prošao dvije faze evaluacije, te se čeka konačni odabir. 

· Prijavili smo se i na natječaj Ministarstva turizma za izgradnju turističke infrastrukture, Projekt „Biciklom po rivijeri Crikvenica“ u vrijednosti od 1.743.882,050 kuna.

· Sa Turističkom zajednicom PGŽ pripreman je i projekt biciklističkih staza čiji rok prijave je bio 31.10.2014.

· U pripremi je i projekt nabave električnih bicikla za potrebe Grada Crikvenice na mjeru 3. FZOEU.

Partneri smo i na nekoliko međunarodnih projekata koji su također u fazi evaluacije: 

· Sažetak (concept note) za projekt „Total Network for Transparency“ je prošao prvu fazu evaluacije, te se čekaju rezultati evaluacije cijele prijavnice. U tom smo projektu partneri Otvorene medijske grupacije. Ideja projekta je promovirati primjere dobre prakse lokalnih vlasti te predstaviti model participativnog budžetiranja u smislu uključivanja građana u procese odlučivanja.

· Grad Harkány nam je također ponudio partnerstvo u projektu „Mreže gradova“ koji bi se financirao iz EU programa „Europa za građane“ (Demokratski angažman i sudjelovanje gradova) Agencije EACEA. Kroz projekt bi se financirale aktivnosti prijateljskih gradova. Čekamo rezultate evaluacije. 

· Još uvijek očekujemo rezultate za projekt CI-MED za koji je inicijator Poduzetnički centar „Vinodol“.


· Dovršen je i projekt PEFA – participativni proračun u kojemu smo partneri s gradovima Koprivnicom, Labinom i Siskom. 

Na poziv Ministarstva kulture prijavljen je projekt uređenje Gradske knjižnice za što čekamo obavijest o rezultatu.

U 2015. težite će biti na financiranju projekata iz EU fonda za ruralni razvoj koji predviđa ulaganje u poljoprivredna projekte, a naročito na mjeru 7.  i to podmjeru 7.2. koja obuhvaća ulaganje u javne sustave za odvodnju – Projekt odvodnje u Jadranovu ,  ulaganje u nerazvrstane ceste -  projekt Klanfari - Smokovo za što se priprema potrebna dokumentacija i podmjeru 7.4. za što se također priprema projektna dokumentacija, a ista se planira za uređenje Trga u Selcu.


Pokazatelji uspješnosti
Pokazatelji uspješnosti će biti iznos sredstava koja ćemo dobiti putem fondova kao  i broj projekata koje ćemo kandidirati u nadolazećem razdoblju.
Procjena rizika
Procjena rizika u programu uključivanja u strukturne  fondove odnosi se na rizike iz vanjskog okruženja (geopolitički, ekonomski rizici). Rizik je također sama priprema dokumentacije za programe uključivanja u strukturne  fondove, te potencijalni izostanak sredstava za ostvarenje ovog programa, kao i suradnja i kompetencije prijavitelja i partnera na projektima. Također je jedan od rizika i financijski kapacitet Grada Crikvenice u dijelu vlastitih sredstava. Rizik je i provedba projekata koja u slučaju neizvršavanje ugovorenih obveza može dovesti i do povrata dobivenih sredstava.

OTPLATA KREDITA
	PROGRAM
	II izmjena plana 2014.
	Plan 2015.
	Projekcija  2016.
	Projekcija  2017.

	Otplata kredita
	 
	
	
	

	-       Kamate
	330.000,00
	225.000,00
	140.000,00
	130.000,00

	-       Glavnica
	4.000.000,00
	2.400.000,00
	800.000,00
	800.000,00

	UKUPNO
	4.330.000,00
	2.625.000,00
	940.000,00
	930.000,00



Obrazloženje programa
Proračunski deficit financira se zaduživanjem ili prodajom imovine. Mišljenja smo da je bolji izbor zaduživanje, iz razloga što se kredit otplati, a imovinu uglavnom nepovratno izgubimo. Zaduživanje se provodi za financiranje investicijskih projekata. U 2015. godini ističe otplata kredita za programe iz 2008. i 2009. godine.
Zakonske i druge pravne osnove
Zakon o proračunu, Pravilnik o postupku zaduživanja jedinica lokalne i područne (regionalne) samouprave i davanju jamstva jedinica lokalne i područne (regionalne) samouprave, Odluka o izvršavanju proračuna Grada Crikvenice za 2015 .godinu.

Cilj programa
Osnovni cilj zaduživanja i upravljanja dugom je uz što manju cijenu kreditnih sredstava financirati kapitalne projekte tj. postizanjem najnižeg srednjoročnog i dugoročnog troška financiranja uz preuzimanje razboritog stupnja rizika zbog proračunskih mogućnosti. Zaduživanje ne smije prelaziti granicu iznad koje servisiranje duga postaje otežano i ugrožava stabilnost Gradskog proračuna.

Pokazatelji uspješnosti
Nastojati se  zadužiti uz što manju cijenu i pratiti povrat duga i cijene na tržištu kapitala, kako bi mogli pravovremeno reagirati u slučaju većih poremećaja. Cilj smatramo postignutim kada zaduženost bude u okvirima kreditnih mogućnosti gradskog proračuna,a projekti realizirani iz kreditnih sredstava uspješno okončani.

Rizik predstavljaju  mogući poremećaji na tržištu kapitala, što bi povećalo kamatnu stopu, te rast Eur jer su krediti vezani za Eur i Euribor.

PROGRAM ODRŽAVANJA INFORMACIJSKOG SUSTAVA
	PROGRAM
	II izmjena plana 2014.
	Plan 2015.
	Projekcija  2016.
	Projekcija  2017.

	 Program održavanja informacijskog sustava
	 
	
	
	

	- održavanje strojne opreme i mreže
	100.000,00
	100.000,00
	100.000,00
	100.000,00

	- održavanje informatičkih programa
	360.000,00
	360.000,00
	360.000,00
	360.000,00

	- licence
	98.000,00
	60.000,00
	40.000,00
	60.000,00

	- wireless
	95.000,00
	70.000,00
	95.000,00
	95.000,00

	UKUPNO
	653.000,00
	590.000,00
	595.000,00
	615.000,00



Obrazloženje programa
Imovinom  Grada upravlja se pažnjom dobrog gospodara  i ista mora uvijek u stanju pripravnosti radi efikasnijeg rada gradske uprave. Informatička  oprema i softver se održava do razine isplativosti, odnosno kada troškovi održavanja pređu cijenu opreme ili postanu „usko grlo“, ulaže se u  se novu. 

Zakonske i druge pravne osnove
Statut Grada Crikvenice, Zakon o lokalnoj i područnoj (regionalnoj) samoupravi, Zakon o proračunu, Zakon o javnoj nabavi


Cilj  programa
Cilj ovog programa je funkcionalna ispravnost informacijskog sustava do razine isplativosti. Također je cilj poštivati zakonitost u dijelu korištenja softvera.
Cilj je postići adekvatan kapacitet, brzinu i sigurnost mreže i ostalog hardwera što je preduvjet uspješnog funkcioniranja gradske uprave.
Isto tako uz redovno održavanje softvera ne dolazi do zastoja u radu gradske uprave i samim tim ista je efikasnija.

Pokazatelji uspješnosti
Siguran i neometan rad gradskih službi, točnost podataka i izvještaja, neometano opsluživanje građana, uz što manje troškove održavanja. 

Rizik predstavlja nedovoljna suradnja korisnika softverskih rješenje sa programskom kućom, eventualni nedostatatak sredstava za realizaciju planiranih programa

PROGRAM POTICAJA U GOSPODARSTVU
	PROGRAM
	II izmjena plana 2014.
	Plan 2015.
	Projekcija  2016.
	Projekcija  2017.

	 Program gospodarstva i turizma
	 
	
	
	

	-       Sufinanciranje Poduzetničkog centar „Vinodol“
	180.000,00
	180.000,00
	180.000,00
	180.000,00

	-       Subvencija kamata na poduzetničke kredite
	250.000,00
	250.000,00
	250.000,00
	250.000,00

	-       Sufinanciranje dolaska  avio prijevoznika
	80.000,00
	80.000,00
	80.000,00
	80.000,00

	-       subvencije poduzetnicima
	100.000,00
	250.000,00
	300.000,00
	300.000,00

	-       sufinanciranje osnivanja LAG-a
	15.000,00
	15.000,00
	15.000,00
	15.000,00

	-       informiranje poduzetnika
	0,00
	20.000,00
	0,00
	0,00

	-       manifestacije u turizmu - TZ
	100.000,00
	60.000,00
	110.000,00
	160.000,00

	UKUPNO
	725.000,00
	855.000,00
	935.000,00
	985.000,00



Obrazloženje programa
U uvjetima krize i recesije, najbitnije je očuvati radna mjesta i po mogućnosti ulagati u nova. Putem Poduzetničkog centra, LAG-a i Odsjeka za gospodarstvo, turizam i projekte pruža se potrebna pomoć poduzetnicima, osigurane su linije kreditiranja kod kojih Grad subvencionira kamatu i na taj način potiče lokalno poduzetništvo.
Također smo osigurali sredstva za sufinanciranje dolaska avio prijevoznika u zračnu luku Rijeka koja je u značajnim poslovnim teškoćama. I u 2015. planiramo udružiti sredstva za udruženo oglašavanje koje bi trebalo rezultirati značajnim povećanjem prometa putnika u Zračnoj luci Rijeka čiji smo jedan od  suvlasnika.
Predviđena su sredstva u iznosu za subvencije poduzetnicima temeljem dostavljenih programa, te temeljem smanjenje poslovne aktivnosti poduzetnika, koju svojim investicijskim aktivnostima uzrokuje Grad. 
Pripremljen je Opći program mjera za poticanje razvoja poduzetništva na području Grada Crikvenice koji je podržao i Odbor za gospodarstvo, a isti predviđa 7 mjera i 28 podmjera.
Usvojena je Strategija razvoja Grada Crikvenice 2012-2022. Koje je osnov strateškog planiranja i razvoja Grada Crikvenice, te podloga za prijavljivanje projekata na financiranje iz fondova EU, te ostalih raspoloživih izvora..
Također smo u sklopu programa certificiranja Grada kao grada sa povoljnim poslovnim okruženjem osigurali sredstva ta informiranje poduzetnika, što bi poboljšalo komunikaciju i olakšalo snalaženje poduzetnicima, te im samim tim olakšalo i investiranje na području Grada Crikvenice. Ista aktivnost realizirati će se u okviru programa   Administrativni poslovi i opće usluge javne uprave, gdje se planira i tiskanje  Strategije gospodarskog  razvoja Grada Crikvenice.
Također je u planu i tiskanje vodiča za poduzetnika i investitore.
Zakonske i druge pravne osnove
Statut Grada Crikvenice, Zakon o lokalnoj i područnoj (regionalnoj) samoupravi, Zakon o proračunu, Zakon o financiranju jedinica lokalne i područne (regionalne) samouprave…

Cilj programa
Cilj  programa je olakšati poslovanje poduzetnicima, potaknuti ih na uspješnije poslovanje, pomoći u rješavanju njihovi problema, te pomoći u opravku Zračne luke Rijeka, produžiti turističku sezonu, stvoriti preduvjete za uspješnije poslovanje poduzetnika na području i sa područja Grada Crikvenice.

Pokazatelji uspješnosti
Ovim programom očekuje se povećanje zaposlenosti naročito mladih i žena, produženja turističke sezone, povećanje kompetencija kako zaposlenih tako i onih koji traže posao, povećanje uspješnosti i opravak gospodarstva pogođenog krizom. Također se očekuje porast broja turista na području naše destinacije, a u konačnici kao rezultat ovih mjera, povećanje prihoda gradskog proračuna za bar 0,5 % godišnje.
Rizik predstavlja nedostatak kreditnog kapaciteta poduzetništva i nedostatak projekata, nedostatk interesa i nedovljna suradnja svih sudinika kao i uvjeti kreditiranja. 

KAPITALNA ULAGANJA U INFORMATIČKE PROGRAME I HARDWER
	PROGRAM
	II izmjena plana 2014.
	Plan 2015.
	Projekcija  2016.
	Projekcija  2017.

	Kapitalna ulaganja u informatičke programe i hardver
	 
	
	
	

	-      software
	30.000,00
	30.000,00
	30.000,00
	30.000,00

	-       hardware
	87.000,00
	100.000,00
	50.000,00
	50.000,00

	UKUPNO
	117.000,00
	130.000,00
	80.000,00
	80.000,00




Obrazloženje programa
Zbog poboljšanja efikasnosti rada gradske uprave i dostupnosti korisnicina, kontinuirano se ulaže u poboljšanje hardwera i softwera te u nove softvere. 
Nakon uvođenja riznice u planu je uvođenje e-usluge, te slanje e-računa koji u 2014.godini nisu provedeni u potpunosti.
Da bi novoinstalirani i postojeći softver mogao nesmetano funkcionirati, nužna su ulaganja u hardware, za što je u 2015. te narednim godinama  predviđen nastavak ulaganja.


Cilj programa
Cilj programa je postići adekvatan kapacitet, brzinu i sigurnost mreže i ostalog hardwera što je preduvjet uspješnog funkcioniranja gradske uprave.
 
Pokazatelji uspješnosti
Iznos ulaganja  u informacijski sustav bi trebao u slijedećim razdobljima doseći bar 3 % poslovnih prihoda što je procjenjeni  normativ IT industrije u  javnom sektoru, dok je u nekim drugima (bankarski sektor, osiguranje, burze)  i veći.
Porast ulaganja korespondira i sa rastom prihoda i moguć je tek kada prihodi prestanu padati, započnu investicijske aktivnosti. 

Rizik predstavlja eventualni nedostatatak sredstava za realizaciju planiranih programa.
.

